אבנר כספי איננו

אורי אביב
אבנר חבר יקר ,שותף לדרך ארוכה ,אח גדול.
בשנים האחרונות הייתי מספר לכולם בגאווה איך לפני שנים אמרת לי :"אני עד גיל 90 רוצה לעבוד 
ואז נדבר על ההמשך"... ולפני שנה  כשהתקשרתי לברך אותך ליום ההולדת ה 80 , הרמת את 
הטלפון  ואמרת לי :"מה אתה מתקשר ? יש עוד 10 שנים"...וזה כל כך מאפיין אותך איש עבודה, תמיד מלא מרץ ,אופטימי ששום משימה או אתגר לא מפחידים אותו.

הכרנו בארקיע לפני כ 36 שנה כשקורקעת ועבדת איתי בסימולטור ,לאחר מכן עזבת והקשר נותק 
לכמעט 10 שנים ואז באופן די מקרי נפגשנו ,אני התחלתי זמן לא רב קודם לכן את הסימולטור כעסק עצמאי ואתה חיפשת דרך חדשה/ישנה וכך התחברו דרכינו ומאז ועד היום לא נפרדו .גיליתי אדם מדהים איש עקרונות ישר חרוץ וצנוע ,נעים הליכות ומקצוען אמיתי ,תמיד צחקנו שאתה מסוגל להטיס גם מטוס עם הגאים תקועים ומנועים מקולקלים כאילו הכל בסדר.

לא היה שני לך בסבלנות, הידע המקצועי וההתלהבות להדריך. תמיד אמרתי לך שאני לא מבין איך 
אחרי אלפי חניכים עדיין כל חניך חדש הוא כאילו הראשון ואתה משקיע בו את כל הלב והנשמה אבל זה מה שהיית, וקשה לי להגיד "היית" כי אני לא מסוגל לעכל שבשבוע הבא בבוקר לא תגיע לסימולטור עם האופניים והקסדה ,עם החיוך הטוב ויחד נמשיך באותה התלהבות קדימה .
כולם הכירו את הסימולטור כ "סימולטור של כספי" ותמיד סיפרתי לכולם שאני עובד אצלך ,שאבתי
ממך הרבה כוחות והמון אופטימיות גם בזמנים קשים.

אבנר לצערי בגלל הנסיבות לא יכולתי לבקר אותך בשבועיים הקשים האחרונים וגם איני יכול להיפרד עכשיו ,אני גם לא נפרד ,תמיד תהיה איתי. אתה חלק מחיי ואני מודה על כך שזכיתי להכיר אדם כמוך ולהעביר איתו חלק ניכר מחיי.

אוהב אותך ומאד מאד מתגעגע 

יהודה עפר
